उनका यह ट्वीट प्रधानमंत्री मोदी पर था. बीजेपी को वन मैन टीम बताने जैसा था. यह बताने वाला था कि सिर्फ एक ही चैंपियन है तुम्हारे पास. इसलिए तुम्हारा हश्र भी अर्जेंटीना या पुर्तगाल जैसा न हो. अभिषेक मनु सिंघवी के ट्वीट को कांग्रेस के एक और नेता राजीव शुक्ला ने रीट्वीट किया. उन्होंने लिखा – वाह अभिषेक जी, क्या टिप्पणी की है और क्या चुस्की ली है. उत्तर प्रदेश के एक हिस्से में चुस्की लेना किसी बात पर मजे लेने या चुटकी लेने या व्यंग्य करने के लिए इस्तेमाल किया जाता है.